Joaquín María López de Andújar y Cánovas del Castillo

**Joaquín María López de Andújar y Cánovas del Castillo** (født 1942) er en spansk emeritert katolsk biskop av Getafe.
## Liv og virke
### Prest
Joaquín María López de Andújar y Cánovas del Castillo, barnebarn av den spanske historikeren og statsmannen Antonio Cánovas del Castillo som ble myrdet i 1897, studerte filosofi og teologi ved *Seminario Conciliar de Madrid *, og ble ordinert til prest for erkebispedømmet Madrid den 30. november 1968 av erkebiskop Casimiro Morcillo González. Deretter studerte han juss ved Complutenseuniversitetet i Madrid. 

Han var kapellan ved kirken *Santa María la Mayor* i Madrid og ble i 1976 sogneprest i *Nuestra Señora de África*. I 1978 ble han utnevnt til erkeprest i *San Roque*. I 1984 utnevnte kardinal-erkebiskop Ángel Suquía Goicoechea av Madrid ham til biskoppelig vikar for *vikariat V* i Madrid. 

I 1992 ble han generalvikar for det nyopprettede bispedømmet Getafe.

### Hjelpebiskop i Getafe
Den 19. mars 2001 utnevnte pave Johannes Paul II ham til titulærbiskop av *Arcavica* og hjelpebiskop i Getafe. Biskop Francisco José Pérez y Fernández-Golfín av Getafe ordinerte ham til biskop den 6. mai samme år. Medordinerende var kardinal Antonio María Rouco Varela, erkebiskop av Madrid, og kardinal Marcelo González Martín, erkebiskop emeritus av Toledo. 
### Biskop av Getafe
Etter at hans forgjenger Francisco José Pérez y Fernández-Golfín gikk bort den 24. februar 2004, ble han dagen etter valgt av Colegio de Consultores Administrador diocesano til å tjene som biskop av Getafe, og ble utnevnt av pave  Johannes Paul II den 29. oktober 2004. Innsettelsen fant sted den 19. desember samme år.

Biskop Joaquín María López de Andújar fokuserte på å øke ungdomsengasjementet i løpet av sin tid som leder av sitt bispedømme, blant annet ved å styrke en årlig tradisjon med å tilby busser for barn fra bispedømmet for å dra på pilegrimsreise til Guadalupe, og øke bispedømmets tilstedeværelse på sosiale medier, for å gjøre religionen mer moderne og tilgjengelig for unge mennesker.

Pave Frans aksepterte hans aldersbetingede avskjedssøknad den 3. januar 2018.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1852–1918) *1900
* Kardinal Antonio Riberi (1897–1967) *1934
* Kardinal Ángel Suquía Goicoechea (1916–2006) *1966
* Kardinal Antonio María Rouco Varela (1936–2014) *1976
* Biskop Francisco José Pérez y Fernández–Golfín (1931–2004) *1985
* Biskop *Joaquín María López de Andújar y Cánovas del Castillo* (1942–2018) *2001

## Referanser